CELEX: 32012R0991
Language: lv
Date: 2012-10-25 00:00:00
Title: Komisijas Īstenošanas regula (ES) Nr. 991/2012 ( 2012. gada 25. oktobris ) par atļauju lietot cinka hlorīda hidroksīda monohidrātu kā barības piedevu visām dzīvnieku sugām  Dokuments attiecas uz EEZ

26.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 297/18
            
         KOMISIJAS ĪSTENOŠANAS REGULA (ES) Nr. 991/2012
   (2012. gada 25. oktobris)
   par atļauju lietot cinka hlorīda hidroksīda monohidrātu kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 ir noteikts, ka dzīvnieku ēdināšanā lietotām piedevām vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju lietot cinka hlorīda hidroksīda monohidrātu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums attiecas uz atļauju lietot cinka hlorīda hidroksīda monohidrātu kā barības piedevu visām dzīvnieku sugām un paredz to klasificēt piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2012. gada 26. aprīļa atzinumā (2) secināja, ka ierosinātajos lietošanas apstākļos cinka hlorīda hidroksīda monohidrātam nav nelabvēlīgas ietekmes uz dzīvnieku veselību, cilvēku veselību vai vidi un ka to var uzskatīt par vērtīgu cinka avotu visām dzīvnieku sugām. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde arī pārbaudīja ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.
            
         
               (5)
            
            
               Cinka hlorīda hidroksīda monohidrāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts lietot kā dzīvnieku barības piedevu atbilstīgi šajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 25. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  EFSA Journal 2012; 10(5):2672.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās barības ar mitruma saturu 12 % elementa (Zn) saturs mg/kg
               
            
                  
                     Uzturfizioloģisko piedevu kategorija. Funkcionālā grupa: mikroelementu maisījumi
                  
               
            
                  3b609
               
               
                  —
               
               
                  Cinka hlorīda hidroksīda monohidrāts
               
               
                  
                               
                           
                           
                              
                                 Piedevas raksturojums
                              
                              
                                           
                                       
                                       
                                          Ķīmiskā formula: Zn5 (OH)8 Cl2 · (H2O)
                                       
                                    
                                           
                                       
                                       
                                          
                                             CAS numurs: 12167-79-2
                                       
                                    
                                           
                                       
                                       
                                          Tīrība: minimums 84 %
                                       
                                    
                                           
                                       
                                       
                                          Cinka oksīds: maksimums 9 %
                                       
                                    
                                           
                                       
                                       
                                          Cinka saturs: minimums 54 %
                                       
                                    
                                           
                                       
                                       
                                          Daļiņas < 50 μm: mazāk par 1 %
                                       
                                    
                        
                               
                           
                           
                              
                                 Analīzes metode
                                  (1)
                              
                              
                                           
                                       
                                       
                                          Cinka hlorīda hidroksīda kristāliskās formas identificēšanai barības piedevā:
                                          
                                                      —
                                                   
                                                   
                                                      rentgenstaru difrakcija (XRD).
                                                   
                                                
                                    
                                           
                                       
                                       
                                          Kopējā cinka daudzuma noteikšanai piedevā un premiksos:
                                          
                                                      —
                                                   
                                                   
                                                      EN 15510: induktīvi saistītas plazmas atomemisijas spektrometrija (ICP-AES) vai
                                                   
                                                
                                                      —
                                                   
                                                   
                                                      CEN/TS 15621: induktīvi saistītas plazmas atomemisijas spektrometrija (ICP-AES) pēc augstspiediena mineralizācijas.
                                                   
                                                
                                    
                                           
                                       
                                       
                                          Kopējā cinka daudzuma noteikšanai barības sastāvdaļās un barības maisījumos:
                                          
                                                      —
                                                   
                                                   
                                                      atomabsorbcijas spektrometrija (AAS) vai
                                                   
                                                
                                                      —
                                                   
                                                   
                                                      EN 15510, vai CEN/TS 15621.
                                                   
                                                
                                    
                        
               
                  Visas dzīvnieku sugas
               
               
                  —
               
               
                  —
               
               
                  Lolojumdzīvnieki: 250 (kopā)
                  Zivis: 200 (kopā)
                  Citas sugas: 150 (kopā)
                  Piena kompleksā vai papildu aizstājējbarība: 200 (kopā)
               
               
                  
                              1.
                           
                           
                              Lietotāju drošībai: apstrādes laikā būtu jāizmanto elpceļu aizsarglīdzekļi, aizsargbrilles un cimdi.
                           
                        
                              2.
                           
                           
                              Piedevu iekļauj barībā premiksa veidā.
                           
                        
               
                  2022. gada 15. novembris
               
            
         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.